rejauldu/bengali-wikipedia huggingface dataset:
জুলিয়া গার্নার (জন্ম ১ ফেব্রুয়ারি ১৯৯৪) একজন মার্কিন অভিনেত্রী। তিনি নেটফ্লিক্সের অপরাধ নাট্যধর্মী ধারাবাহিক ওজার্ক (২০১৭-বর্তমান)-এ রুথ ল্যাংমোর চরিত্রে অভিনয়ের জন্য সুপরিচিত। এই কাজের জন্য তিনি দুইবার নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেন এবং দুটি স্ক্রিন অ্যাক্টরস গিল্ড পুরস্কারের মনোনয়ন লাভ করেন। এছাড়াও গার্নার এফএক্সের নাট্যধর্মী ধারাবাহিক দি আমেরিকান্স (২০১৫-২০১৮), নেটফ্লিক্সের মিনি ধারাবাহিক ম্যানিয়াক (২০১৮), এবং ব্রাভোর সত্য ঘটনা অবলম্বনে নির্মিত অপরাধধর্মী ধারাবাহিক ডার্টি জন (২০১৮-২০১৯)-এ অভিনয় করেছেন।  গার্নারকে মার্থা মার্সি মে মার্লিন (২০১১), দ্য পার্কস অব বিয়িং আ ওয়ালফ্লাওয়ার (২০১২) ও সিন সিটি: আ ডেম টু কিল ফর (২০১৪)-এ পার্শ্ব চরিত্রে অভিনয় করতে দেখা যায়। তিনি উই আর হোয়াট উই আর (২০১৩), গ্র্যান্ডমা (২০১৫), এবং দি অ্যাসিস্ট্যান্ট (২০১৯) চলচ্চিত্রে প্রধান চরিত্রে অভিনয় করেন।  গার্নার ফোর্বসের ২০২১ সালের ৩০ অনূর্ধ্ব ৩০ তালিকায় স্থান করে নেন।  প্রারম্ভিক জীবন গার্নার নিউ ইয়র্ক অঙ্গরাজ্যের দ্য ব্রংক্‌সের পার্শ্ববর্তী রিভারডেলে জন্মগ্রহণ করেন। তার মাতা টামি জিনগোল্ড একজন থেরাপিস্ট এবং তার নিজ দেশ ইসরায়েলে কৌতুকাভিনেত্রী হিসেবে সফল ছিলেন। তার পিতা টমাস গার্নার চিত্রশিল্পী ও চারুকলার শিক্ষক। তিনি ওহাইও অঙ্গরাজ্যের শেকার হাইটসে জন্মগ্রহণ করেছিলেন। গার্নার তার মায়ের ধর্ম অনুযায়ী ইহুদি ধর্মাবলম্বী।  কর্মজীবন থাম্ব|ডান|২০১৫ সালের সানড্যান্স চলচ্চিত্র উৎসবে পল উইট্‌জ, লিলি টমলিন, জুলিয়া গার্নার, মো আবুল-জেলফ গার্নার ১৫ বছর বয়স থেকে তার লজ্জাবোধ কাটিয়ে ওঠে অভিনয়ের পাঠ গ্রহণ শুরু করেন। ১৭ বছর বয়সে শন ডার্কিনের মার্থা মার্সি মে মার্লিন (২০১১) চলচ্চিত্রে সারা চরিত্রে অভিনয়ের মধ্য দিয়ে তার চলচ্চিত্রে অভিষেক ঘটে। ২০১২ সালে পরিচালক ডেভিড চেজ তাকে নট ফেড অ্যাওয়ে চলচ্চিত্রে একটি ছোট চরিত্রে অভিনয়ের জন্য আমন্ত্রণ জানান, যে চরিত্রটি তিনি বিশেষভাবে তার জন্যই লিখেছিলেন। তিনি ২০১২ সালের ইলেকট্রিক চিলড্রেন চলচ্চিত্রে প্রথমবার শ্রেষ্ঠাংশে অভিনয় করেন। ২০১৩ সালে তিনি ভীতিপ্রদ দ্য লাস্ট এক্সরসিজম পার্ট টু-এ অ্যাশলি বেলের সাথে এবং মেক্সিকান ভীতিপ্রদ চলচ্চিত্রের মার্কিন পুনর্নির্মাণ উই আর হোয়াট উই আর-এ শ্রেষ্ঠাংশে অভিনয় করেন।  তিনি ২০১৭ সাল থেকে জেসন বেটম্যান ও লরা লিনির সাথে নেটফ্লিক্সের অপরাধ নাট্যধর্মী ধারাবাহিক ওজার্ক-এ রুথ ল্যাংমোর চরিত্রে অভিনয় করছেন। এই চরিত্রের জন্য তিনি সমাদৃত হন এবং টানা দুইবার নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেন এবং দুটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।  তথ্যসূত্র  বহিঃসংযোগ         বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইসরায়েলি বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী বিষয়শ্রেণী:২১শ শতাব্দীর মার্কিন ইহুদি
রিটা আজেভেদো গোমস (জন্ম ১৯৫২) একজন পর্তুগিজ চলচ্চিত্র নির্মাতা ।    চলচ্চিত্রের তালিকা    ও সোম দা টেরা আ ট্রেমার (১৯৯০)  ও সিনেমা ভাই আও টিট্রো (১৯৯৬)  কিং আর্থার (১৯৯৬)  ইন্ট্রোমিসোস (১৯৯৮)  ২৫ ডি এপ্রিল (১৯৯৯)  বিশ্ব হিসাবে ভঙ্গুর (২০০১)  A 15ª pedra - Manoel de Oliveira e João Bénard da Costa em conversa filmada (২০০৭)  A coleçao invisivel (২০০৮)  একজন নারীর প্রতিশোধ (২০১২)  চিঠিপত্র (২০১৬)  একজন পর্তুগিসা (২০১৮)   পুরস্কার  অ্যাংরা দো হিরোইসমো আন্তর্জাতিক চলচ্চিত্র উৎসবে সেরা পরিচালক  জন্য পুরস্কার পেয়েছেন।  লাস পালমাস দে গ্রান ক্যানারিয়া আন্তর্জাতিক চলচ্চিত্র উৎসব, ২০১৯-এ একজন পর্তুগিসা গোল্ডেন লেডি হরিমাগুয়াদা পুরুস্কৃত হয়েছেন    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম বিষয়শ্রেণী:পর্তুগিজ চলচ্চিত্র পরিচালক
বহুবিবাহ হল একাধিক পত্নী থাকার প্রথা; যদিও জিম্বাবুয়ের নাগরিক আইনের অধীনে নিষিদ্ধ তবে বহুবিবাহ দেশটির প্রচলিত আইনের অধীনে সঞ্চালিত হতে পারে। দেশের জনসংখ্যার এক-পঞ্চমাংশেরও কম বহুবিবাহে জড়িত।   বৈধতা  জিম্বাবুয়ের নাগরিক আইনে জিম্বাবুয়ের বিবাহ আইন শুধুমাত্র একগামী বিবাহকে স্বীকৃতি দেয়। যাইহোক জিম্বাবুয়েতে বেশিরভাগ বিয়েই প্রথাগত ; জিম্বাবুয়ের প্রাসঙ্গিক আফ্রিকান ম্যারেজ অ্যাক্ট বহুগামী এবং "সম্ভাব্য বহুগামী" উভয় ইউনিয়নকেই স্বীকৃতি দেয়। এসব প্রথাগত বিয়ে অধিকাংশই অনিবন্ধিত।   তথ্যসূত্র   বিষয়শ্রেণী:জিম্বাবুয়ীয় সমাজ বিষয়শ্রেণী:দেশ অনুযায়ী বহুবিবাহ বিষয়শ্রেণী:আফ্রিকায় বহুবিবাহ
কা'ব ইবনে লুয়াই () আরব ঐতিহ্য অনুযায়ী ইসলামের নবী মুহাম্মদ এর একজন পূর্বপুরুষ ছিলেন।  উৎপত্তি কা'ব ইবনে লুয়াই আনুমানিক ৩০৫ খ্রিষ্টাব্দে মক্কায় জন্মগ্রহণ করেন। তাঁর পিতা ছিলেন লুয়াই ইবনে গালিব এবং মাতা ছিলেন মা'উইয়া বিন্ত কা‘ব। তাঁর মাতৃকুলের বংশধারা ছিল: মা'উইয়া বিন্ত কা‘ব ইবনে আল-কাইন ইবনে জাসর ইবনে শাই’আল্লাহ ইবনে আসাদ ইবনে ওয়াবারা ইবনে তাগলিব ইবনে হুলওয়ান ইবনে ইমরান ইবনে আল-হাফ ইবনে কুদাআ। তাঁর (মা'উইয়া) মাতামহী ছিলেন আতিকা বিন্ত কাহিল ইবনে উযরাহ।  পরিবার কা'ব ইবনে লুয়াই এর দুইজন পূর্ণভাই ছিলেন—'আমির ও সামাহ। এই তিন ভাই মিলে ‘বানু নাজিয়্যাহ’ নামে পরিচিত ছিলেন।  তাঁদের একজন পিতৃসৌত ভাই ছিলেন, যার সন্তানরা নিজেদের বানু ঘাতাফান গোত্রের অংশ বলে মনে করতেন এবং সেই গোত্রেই যুক্ত হন। তাঁর নাম ছিল আওফ ইবনে লুয়াই। তাঁর মাতা ছিলেন আল-বারিদাহ বিন্ত আওফ ইবনে গনম ইবনে আবদুল্লাহ ইবনে ঘাতাফান। বলা হয়ে থাকে, লুয়াই ইবনে গালিব মৃত্যুবরণ করলে তাঁর স্ত্রী (আওফের মা) নিজ গোত্রে (বানু ঘাতাফান) ফিরে যান এবং সা'দ ইবনে ধুবিয়ান ইবনে বাঘিদের সাথে বিবাহবন্ধনে আবদ্ধ হন। তিনি আওফ ইবনে লুয়াই-কে দত্তক গ্রহণ করেন। ফাযারাহ ইবনে ধুবিয়ান এর একটি কবিতায় আওফকে উদ্দেশ করে বলা হয়েছে:  লুয়াইর পুত্র, তোমার উট আমার দিকে ফিরাও; তোমার স্বগোত্রীয়রা তোমায় পরিত্যাগ করেছে, তোমার আর কোনো আবাসস্থল নেই।  কা'ব এর আরও দুইজন পিতৃসৌত ভাই ছিলেন। তাদের একজন ছিলেন খুযাইমাহ, যিনি তাঁর মা আঈধাহ বিন্ত আল-খিমস ইবনে কুহাফাহ ইবনে কাহতাম এর নামে ‘আঈধাত কুরাইশ’ নামে পরিচিত ছিলেন। অপর ভাই ছিলেন সা'দ, যাঁর সন্তানেরা ‘বুনানাহ’ নামে পরিচিত ছিলেন, সা'দের মাতা বুনানাহর নামে।  আরও দেখুন মুহাম্মদের বংশতালিকা  তথ্যসূত্র  বিষয়শ্রেণী:৩০৫-এ জন্ম বিষয়শ্রেণী:মুহাম্মাদের পূর্বপুরুষ বিষয়শ্রেণী:৪র্থ শতাব্দীর আরব ব্যক্তি
উন্নয়ন শিক্ষা হলো সামাজিক বিজ্ঞান এর একটি আন্তঃবিভাগীয় শাখা। ডেভেলপমেন্ট স্টাডিজ বিশ্বের বেশ কয়েকটি নামী বিশ্ববিদ্যালয়ে বিশেষায়িত স্নাতকোত্তর ডিগ্রি হিসাবে দেওয়া হয়। এটি 1990-এর দশকের গোড়ার দিকে অধ্যয়নের বিষয় হিসাবে জনপ্রিয়তা লাভ করেছে, এবং উন্নয়নশীল দেশ এবং ঔপনিবেশিক ইতিহাস সহ দেশগুলিতে এটি ব্যাপকভাবে শেখানো ও গবেষণা করা হয়েছে, যেমন যুক্তরাজ্য, যেখানে ডিসিপ্লিনের উৎপত্তি হয়েছিল।কোথারি, ইউ. (ed), এ র‌যাডিক্যাল হিস্ট্রি অফ ডেভেলপমেন্ট স্টাডিজ: ইন্ডিভিজুয়ালস, ইনস্টিটিউশনস অ্যান্ড আইডিওলজিস - তবে দ্য জার্নাল অফ পিজেন্ট স্টাডিজ দেখুন 34 একটি বিকল্প দৃষ্টিভঙ্গির জন্য /1 (2007)। উন্নয়ন অধ্যয়নের শিক্ষার্থীরা প্রায়শই আন্তর্জাতিক সংস্থা যেমন জাতিসংঘ, বিশ্বব্যাংক, এনজিও, অনলাইন সংবাদপত্র এবং অনলাইন মার্কেটপ্লেস, বেসরকারি খাতের উন্নয়ন পরামর্শদাতা সংস্থা, কর্পোরেট সামাজিক দায়বদ্ধতা(সিএসআর) সংস্থা এবং গবেষণায় ক্যারিয়ার বেছে নেয়।  পেশাদার সংস্থা  সারা বিশ্বে, উন্নয়ন শিক্ষা জন্য বেশ কয়েকটি পেশাদার সংস্থা প্রতিষ্ঠিত হয়েছে:  ইউরোপ: ইউরোপিয়ান অ্যাসোসিয়েশন অফ ডেভেলপমেন্ট রিসার্চ অ্যান্ড ট্রেনিং ইনস্টিটিউট (EADI)  লাতিন আমেরিকা: Consejo Latinoamericano de Ciencias Sociales (CLACSO)  এশিয়া: এশিয়ান পলিটিক্যাল অ্যান্ড ইন্টারন্যাশনাল স্টাডিজ অ্যাসোসিয়েশন (এপিআইএসএ)  আফ্রিকা: আফ্রিকার সামাজিক বিজ্ঞান গবেষণার উন্নয়ন কাউন্সিল (CODESRIA) এবং পূর্ব ও দক্ষিণ আফ্রিকায় সামাজিক বিজ্ঞান গবেষণা সংস্থা (OSSREA)  আরবি বিশ্ব: আরব ইনস্টিটিউট এবং অর্থনৈতিক ও সামাজিক উন্নয়ন গবেষণা কেন্দ্র (AICARDES)  এই অ্যাসোসিয়েশনগুলির সাধারণ ছাতা সংগঠন হল আন্তঃ-আঞ্চলিক সমন্বয় কমিটি অফ ডেভেলপমেন্ট অ্যাসোসিয়েশন (ICCDA)। যুক্তরাজ্য এবং আয়ারল্যান্ড, ডেভেলপমেন্ট স্টাডিজ অ্যাসোসিয়েশন হল উন্নয়ন শিক্ষা উপর গবেষণা এবং অধ্যয়নের জন্য তথ্যের একটি প্রধান উৎস। এর লক্ষ্য হল উন্নয়ন গবেষণায় যারা কাজ করছে তাদের সাথে সংযোগ স্থাপন এবং প্রচার করা।  উন্নয়ন অধ্যয়নের শাখা   উন্নয়ন সমস্যা অন্তর্ভুক্ত:   প্রাপ্তবয়স্ক শিক্ষা  এরিয়া স্টাডিজ  নৃবিজ্ঞান  কমিউনিটি উন্নয়ন  জনসংখ্যা  উন্নয়ন সহায়তা  উন্নয়ন যোগাযোগ  উন্নয়ন তত্ত্ব  প্রবাসী অধ্যয়ন  বাস্তুবিদ্যা  অর্থনৈতিক উন্নয়ন  অর্থনৈতিক ইতিহাস  পরিবেশ বিদ্যা  ভূগোল  জেন্ডার স্টাডিজ  শাসন  অর্থনৈতিক চিন্তার ইতিহাস  মানবাধিকার  মানব নিরাপত্তা  আদিবাসী অধিকার  শিল্প সম্পর্ক  শিল্পায়ন  আন্তর্জাতিক ব্যবসা  আন্তর্জাতিক উন্নয়ন  আন্তর্জাতিক সম্পর্ক  সাংবাদিকতা  মিডিয়া স্টাডিজ  মাইগ্রেশন স্টাডিজ  অংশীদারিত্ব  শান্তি ও সংঘাত অধ্যয়ন  শিক্ষাবিদ্যা  দর্শন  রাজনৈতিক দর্শন  জনসংখ্যা অধ্যয়ন  উত্তর উপনিবেশবাদ  মনোবিজ্ঞান  পাবলিক প্রশাসন  জনস্বাস্থ্য  গ্রামীণ উন্নয়ন  কুইর স্টাডিজ  সমাজবিদ্যা  সামাজিক নীতি  সামাজিক উন্নয়ন  সামাজিক কাজ  টেকসই উন্নয়ন  শহুরে অধ্যয়ন  নারী অধ্যয়ন   তথ্যসূত্র     বিষয়শ্রেণী:উন্নয়নমূলক অর্থনীতি
মাটা মাটা, মাটা-মাটা, বা মাটামাটা (Chelus fimbriata)Giant fossil matamata turtles (matamatas part V) , Tetrapod Zoology হচ্ছে দক্ষিণ আমেরিকায় দেখতে পাওয়া যাওয়া একটি স্বাদুজলের কচ্ছপ। প্রাথমিকভাবে এটি আমাজন এবং ওরিনোকো বেসিনে পাওয়া যায়। এটি চেলুস (Chelus) গণের একমাত্র বিদ্যমান প্রজাতি।   শ্রেণীবিন্যাস  মাটা মাটা প্রথম বর্ণনা করেন ফরাসি প্রকৃতিবিদ পিয়েরে বেরিরি ১৭৪১ সালে "Large land turtle with spiky and ridged scales" (অনুবাদে) হিসেবে। এটিকে জার্মান প্রকৃতিবিদ জোহান গট্টলিব স্নেইডার ১৭৮৩ সালে প্রথম Testudo fimbriata হিসেবে শ্রেণীকরণ করেন। গত দুশ বছরে এখন পর্যন্ত ১৪ বার কচ্ছপটির নাম পরিবর্তন করা হয়েছে। সর্বশেষ ১৯৯২ সালে এর বৈজ্ঞানিক নামকরণ করা হয় Chelus fimbriata।Matamata, Chelus fimbriatus, California Turtle & Tortoise ClubChelus fimbriata, The Reptile Database   আবাস  মাটা মাটা উত্তর বলিভিয়া, পূর্ব পেরু, ইকুয়েডর, পূর্ব কলম্বিয়া, ভেনিজুয়েলা, গায়ানা এবং ব্রাজিলের উত্তর ও মধ্যাঞ্চলের হালকা গতিশীল, কালোজলের স্রোত, বদ্ধ জলাশয়, জলাভূমি ও বিলে বাস করে। মাটা মাটা নির্দিষ্টভাবেই জলজ প্রজাতি কিন্তু অল্প পানিতে নিজের শরীরটা ডুবিয়ে, নাকটা উঁচু করে বাতাসের অক্সিজেন নিতে পছন্দ করে।    তথ্যসূত্র    বহিঃসংযোগ   Chelus fimbriata, The Reptile Database  বিষয়শ্রেণী:চেলুস বিষয়শ্রেণী:গায়ানার প্রাণিকুল বিষয়শ্রেণী:দক্ষিণ আমেরিকার সরীসৃপ বিষয়শ্রেণী:গায়ানার সরীসৃপ বিষয়শ্রেণী:১৭৪১ সালের বিবৃত প্রজাতি
ইলিয়ট সেতু (স্থানীয়ভাবে বড়পুল নামে পরিচিত) সিরাজগঞ্জ শহরে অবস্থিত একটি প্রাচীন সেতু। স্তম্ভবিহীন এই সেতুটির নামকরণ করা হয়েছে ছোটলাট চার্লস আলফ্রেড ইলিয়টের নামানুসারে। এটি তৈরিতে তৎকালীন ৪৫ হাজার টাকা ব্যয় হয়। এটি সিরাজগঞ্জ শহরের অন্যতম প্রধান দর্শনীয় স্থান।   ইতিহাস  সিরাজগঞ্জ শহরের মধ্য দিয়ে বয়ে চলা বড়াল বা কাটাখালী নদী শহরটিকে পূর্ব ও পশ্চিম– দুই ভাগে বিভক্ত করে। যমুনা নদীর সাথে যুক্ত থাকায় এই কাটাখালীর পানির স্রোত ছিল অনেক বেশি। তাই দুই পাড়ের মধ্যে যাতায়াত সমস্যা সমাধানে ১৮৯২ সালের দিকে তৎকালীন পাবনা জেলার সিরাজগঞ্জ মহকুমার প্রশাসক (সাব ডিভিশনাল অফিসার) বিটসন বেল একটি সেতু তৈরির পরিকল্পনা করেন।  ব্রিটিশ প্রকৌশলী স্টুয়ার্ট হার্টল্যান্ডের নকশায় হার্টল্যান্ড কোম্পানি এই সেতু নির্মাণ করে। বাংলার তৎকালীন লেফটেন্যান্ট গভর্নর (ছোট লাট)  ৬ আগস্ট ১৮৯২ তারিখে এই সেতুর ভিত্তিপ্রস্তর স্থাপন করেন। তার নামানুসারে সেতুটির নাম রাখা হয় ইলিয়ট ব্রিজ। পরবর্তীতে বেশ কয়েকবার সেতুটি সংস্কার করা হয়েছে।   অর্থ সংস্থান  সেতুটি নির্মাণে তৎকালীন প্রায় ৪৫ হাজার টাকা ব্যয় হয়। পাবনা জেলার ম্যাজিস্ট্রেট জুলিয়াস জেলা বোর্ড থেকে ১৫ হাজার টাকা অনুদান দেন। বাকি টাকা স্থানীয় জমিদার ও বিত্তবানদের অনুদান থেকে সংগ্রহ করা হয়।   স্থাপত্য  এটি একটি খিলান (আর্চ) সেতু। ১৮০ ফুট লম্বা ও ১৬ ফুট চওড়া এই সেতুটির একটি উল্লেখযোগ্য বৈশিষ্ট্য হলো এর কোনো পিলার নেই। পুরো সেতুর কাঠামো ইস্পাতের তৈরি। এর উপরে কাঠের পাটাতন বসানো ছিল। সেগুলো নষ্ট হয়ে যাওয়ায় পরবর্তীতে কংক্রিট ব্যবহার করা হয়।  সেতুটির উচ্চতা ৩০ ফুট। মূলত কাটাখালী নদীতে চলাচলকারী বড় বড় মালবাহী জাহাজগুলোর চলাচল যাতে বিঘ্নিত না হয়, সেজন্যই সেতুটি উঁচু করে এবং পিলার ছাড়া তৈরি করা হয়েছিল। এর পাশাপাশি সেতুর উপর দাঁড়িয়ে যাতে সিরাজগঞ্জ শহরের দৃশ্য অবলোকন করা যায় সেটিও ছিল সেতু উঁচু করে নির্মাণের আরেকটি কারণ।   বর্তমান অবস্থা  সেতুটিটি সিরাজগঞ্জ শহরের অন্যতম দর্শনীয় স্থান। ১৯৬২ সালে কাটাখালী নদীর বাঐতারা প্রান্তে থাকে একটি স্লুইচ গেটের মুখ বন্ধ হয়ে এবং পরবর্তীতে যমুনায় সিরাজগঞ্জ শহর রক্ষা বাঁধ নির্মাণের কারণে অপর মুখটিও বন্ধ হয়ে কাটাখালীর পানিপ্রবাহ সম্পূর্ণরূপে বন্ধ হয়ে গিয়েছিল। ২০১৯ সালে সিরাজগঞ্জ পানি উন্নয়ন বোর্ড নদীটি পুনঃখনন করে। যমুনা নদীর সাথে তখন স্লুইচ গেটের মাধ্যমে বাঐতারায় সংযোগ দেওয়া হয়। ফলে নদীতে পানি প্রবাহ চালু হয় এবং সেতুটি সৌন্দর্য ফিরে পায়। সেতুটি রক্ষায় এর উপর দিয়ে ভারী যানবাহন চলাচল বন্ধ আছে।   আরও দেখুন   হুরাসাগর নদী  যমুনা সেতু পশ্চিম পাড় ইকোপার্ক  সিরাজগঞ্জ বাজার রেলওয়ে স্টেশন   পাদটীকা    তথ্যসূত্র    গ্রন্থপঞ্জি           বিষয়শ্রেণী:বাংলাদেশের সড়ক সেতু বিষয়শ্রেণী:১৮৯২-এ ভারতে প্রতিষ্ঠিত বিষয়শ্রেণী:১৮৯৫-এ সমাপ্ত সেতু বিষয়শ্রেণী:সিরাজগঞ্জ সদর উপজেলা বিষয়শ্রেণী:সিরাজগঞ্জ জেলার দর্শনীয় স্থান বিষয়শ্রেণী:খিলান সেতু বিষয়শ্রেণী:বাংলাদেশের ইস্পাত সেতু বিষয়শ্রেণী:১৮৯২-এ ব্রিটিশ ভারতে প্রতিষ্ঠিত বিষয়শ্রেণী:রাজশাহী বিভাগের দর্শনীয় স্থান বিষয়শ্রেণী:রাজশাহী বিভাগের সেতু
ভীমসেন থাপা ( (আগস্ট ১৭৭৫ - আগস্ট ৫, ১৮৩৯) নেপালের দ্বিতীয় এবং দীর্ঘতম মেয়াদী মুখতিয়ার (প্রধানমন্ত্রীর মতো পদ) ও নেপালের জাতীয নায়ক ছিলেন। ভীমসেন থাপা রাজা রণ বাহাদুর শাহের রাজকীয় সচিব এবং উপদেষ্টা হওয়ার পর ক্ষমতায় আসেন। ভীমসেন থাপা ১৮০০ সালে রণ বাহাদুরের সাথে ভারতের বারাণসীতে নির্বাসনে বসবাস করতে গিয়েছিলেন। এই কৃতজ্ঞতার কারণেই রণ বাহাদুর শাহ নতুন সম্প্রসারিত সরকারে ভীমসেন থাপাকে কাজী (মন্ত্রীর মতো) পদে নিয়োগ করেছিলেন। ১৮০৬ সালে, যখন রণ বাহাদুর শাহ তার সৎ ভাই শের বাহাদুর শাহ কর্তৃক নিহত হন, ভীমসেন থাপা ৯৩ জনকে হত্যা করে নেপালের মুখতিয়ার (প্রধানমন্ত্রীর মতো পদ) হন। তিনি নেপালের দীর্ঘতম মেয়াদের প্রধানমন্ত্রী হিসাবে ব্যাপকভাবে পরিচিত এবং রাজা মহেন্দ্র বীর বিক্রম শাহ কর্তৃক "নেপালের জাতীয় নায়কদের" মধ্যে অন্তর্ভুক্ত হন।  ভীমসেন থাপার প্রধানমন্ত্রীত্বের সময় নেপাল রাজ্য উল্লেখযোগ্যভাবে প্রসারিত হয়েছিল। এ থেকে প্রমাণিত হতে পারে যে, সে সময় এই সাম্রাজ্যের সীমানা পশ্চিমে শতদ্রু নদী এবং পূর্বে তিস্তা নদী পর্যন্ত বিস্তৃত ছিল। ১৮১৪-১৮১৬ সালের বিধ্বংসী ইংরেজ-নেপাল যুদ্ধে ফলস্বরূপ নেপালকে সুগৌলি চুক্তি স্বাক্ষর করে তার এক তৃতীয়াংশ অঞ্চল ইস্ট ইন্ডিয়া কোম্পানির কাছে হস্তান্তর করতে হয়েছিল। এই যুদ্ধে পরাজয়ের ফলে নেপালে ব্রিটিশ রেসিডেন্সির স্থায়িত্ব প্রতিষ্ঠিত হয়।  ১৮১৬ সালে, অল্প বয়সে রাজা গীর্বাণযুদ্ধ বিক্রম শাহের মৃত্যু, তাঁর উত্তরসূরি রাজা রাজেন্দ্র বিক্রম শাহ অল্প বয়স হওয়ার কারণে রানী ললিত ত্রিপুরা সুন্দরী (রণবাহাদুর শাহের কনিষ্ঠ স্ত্রী) এবং কিছু সভাসদের সমর্থনের কারণে, ভীমসেন থাপা ব্রিটিশ যুদ্ধে পরাজিত হওয়া সত্ত্বেও ক্ষমতায় ছিলেন।  ১৮৩২ সালে তাঁর সমর্থক রানী ললিত ত্রিপুরা সুন্দরীর মৃত্যু এবং রাজা রাজেন্দ্র বিক্রম শাহের যৌবনের পরে ভীমসেন থাপার শক্তি স্থিতিশীল হয়। ভীমসেন থাপাকে ১৮০৪ সালে দামোদর পাঁডের হত্যার পরিকল্পনাকারী হিসাবে বিবেচনা করা হয়। বিরোধী সভাসদদের নানা ষড়যন্ত্র ও কার্যকলাপের কারণে ভীমসেন থাপা অবশেষে ১৮৩৯ সালে কারারুদ্ধ হন এবং সেখানেই তিনি আত্মহত্যা করেন। তবে তার মৃত্যুর পরও অভ্যন্তরীণ বিতর্ক কম হয়নি এবং এর ফলে রাণা শাসনের উত্থান ঘটে।  তথ্যসূত্র  বিষয়শ্রেণী:১৭৭৫-এ জন্ম বিষয়শ্রেণী:১৮৩৯-এ মৃত্যু বিষয়শ্রেণী:নেপালের প্রধানমন্ত্রী বিষয়শ্রেণী:গোর্খা বিষয়শ্রেণী:নেপালের ইতিহাস বিষয়শ্রেণী:নেপালি হিন্দু বিষয়শ্রেণী:গোর্খা জেলার ব্যক্তি বিষয়শ্রেণী:আত্মহননকারী রাজনীতিবিদ
দ্য বয় অ্যান্ড দ্য কিং ১৯৯২ সালে ইসলামিক চলচ্চিত্র সংস্থা অ্যাস্ট্রোল্যাব পিকচার্স কর্তৃক মিশরে নির্মিত একটি ফিচার-দৈর্ঘ্যের অ্যানিমেটেড চলচ্চিত্র। এতে ইংরেজিতে ইসলামিক গানের একটি সাউন্ডট্র্যাক অন্তর্ভুক্ত রয়েছে, যা তরুণ মুসলমানদের দ্বারা পরিবেশিত হয়।   পটভূমি   গল্পটি ওবাইদ নামে একটি ছোট ছেলেকে ঘিরে লিখিত। তিনি এই পৃথিবীতে একটি 'সহজ জীবন যাপন' বা 'পরকালে পুরস্কার' এই দুটির মধ্যে যেকোন একটি বেছে নিতে হবে। গল্পটি রাজা নরসিসের অত্যাচারী শাসনের সময় সংঘটিত হয়, যিনি তার লোকদের প্রতিমার উপাসনা করতে বাধ্য করেন এবং তার দুষ্ট জাদুকর সিনিটাসের জাদু দিয়ে তাদের ভয় দেখিয়ে নিয়ন্ত্রণ করেন। সিনাটাস ওবাইদকে তার ছাত্র হিসেবে বেছে নেয়, যাকে সে জাদু শিখাবে। প্রথমে, ছেলেটি রাজার পরবর্তী জাদুকর হবার পর প্রাপ্য ক্ষমতা ও প্রাচুর্যের লোভে পরে। কিন্তু, শীঘ্রই সে তার ভবিষ্যতে প্রাপ্য ক্ষমতা নিয়ে প্রশ্ন দ্বিধায় পরে যায়। সে একজন ধার্মিক এবং অত্যন্ত পবিত্র ব্যক্তির সাথে যোগাযোগ রাখতে শুরু করে, যিনি জীবনের প্রকৃত অর্থের জ্ঞান দান করে তার মন খুলে দেন।  এই ধার্মিক ব্যক্তি ওবাইদকে বলে যে, সর্বশক্তিমান আল্লাহ একজনই ঈশ্বর এবং তিনি মানবজাতিকে সৃষ্টি করেছেন তার ইবাদাত করার জন্য। যদিও এই শব্দগুলি ওবাইদের হৃদয় এবং মনের কাছে আকর্ষণীয়, তবুও সে বেশ বিভ্রান্ত। ধার্মিক লোকটি তাকে নিজে থেকে সত্য অনুসন্ধান করার পরামর্শ দেয় - এবং এইভাবে ছেলেটির জীবনের আসল অর্থের সন্ধান শুরু করে।   পাণ্ডুলিপি  এই গল্পটি একটি প্রামাণ্য বর্ণনা বা ইসলামি নবী মুহাম্মদের একটি হাদিস থেকে নেওয়া হয়েছে যা কুরআন (৮৫:৪) থেকে সুরা আল-বুরুজে "আসহাবুল উখদুদ" এর ব্যাখ্যায় বর্ণিত হয়েছিল। কোরআনের কাহিনী হচ্ছে এমন এক বালকের কথা, যে সর্বশক্তিমান আল্লাহকে বিশ্বাস করে এবং সে দুষ্ট রাজা ও যাদুকরদের চক্রান্ত থেকে ঐশ্বরিক সাহায্য পেয়ে ধন্য হয়।   বহিঃসংযোগ    ডোমেইন অব ইসলাম: দ্য লেজেন্ড অব ওবাইদ  মুসলিমভিল টিভিতে দ্য বয় অ্যান্ড দ্য কিং   বিষয়শ্রেণী:মিশরীয় চলচ্চিত্র বিষয়শ্রেণী:১৯৯২-এর চলচ্চিত্র বিষয়শ্রেণী:ইসলামি অ্যানিমেটেড চলচ্চিত্র বিষয়শ্রেণী:হাদিস বিষয়শ্রেণী:১৯৯০-এর দশকের ইংরেজি ভাষার চলচ্চিত্র
কেনিয়া জাতীয় ফুটবল দল () হচ্ছে আন্তর্জাতিক ফুটবলে কেনিয়ার প্রতিনিধিত্বকারী পুরুষদের জাতীয় দল, যার সকল কার্যক্রম কেনিয়ার ফুটবলের সর্বোচ্চ নিয়ন্ত্রক সংস্থা কেনিয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৬০ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯২৬ সালের ১লা মে তারিখে, কেনিয়া প্রথমবারের মতো আন্তর্জাতিক খেলায় অংশগ্রহণ করেছে; কেনিয়ার নাইরোবিতে অনুষ্ঠিত কেনিয়া এবং উগান্ডার মধ্যকার উক্ত ম্যাচটি ১–১ গোলে ড্র হয়েছে।  ৬০,০০০ ধারণক্ষমতাবিশিষ্ট মোই আন্তর্জাতিক স্পোর্টস সেন্টারে হারাম্বি তারা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কেনিয়ার রাজধানী নাইরোবিতে অবস্থিত। বর্তমানে এই দলের ম্যানেজারের দায়িত্ব পালন করছেন জেকব মুলি এবং অধিনায়কের দায়িত্ব পালন করছেন মন্ট্রিয়লের মধ্যমাঠের খেলোয়াড় ভিক্টর ওয়ানিয়ামা।  কেনিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। । অন্যদিকে, আফ্রিকা কাপ অফ নেশন্সে কেনিয়া এপর্যন্ত 7 বার অংশগ্রহণ করেছে, যার প্রত্যেকবার তারা শুধুমাত্র গ্রুপ পর্বে অংশগ্রহণ করতে পেরেছে।  মুসা ওতিয়েনো ওনগাও, ডেনিস ওলিয়েচ, টাইটাস মুলামা, মাইক ওরিগি এবং চেগে উমার মতো খেলোয়াড়গণ কেনিয়ার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০০৮ সালের ডিসেম্বর মাসে প্রকাশিত র‌্যাঙ্কিংয়ে কেনিয়া তাদের ইতিহাসে সর্বোচ্চ অবস্থান (৬৮তম) অর্জন করে এবং ২০০৭ সালের জুলাই মাসে প্রকাশিত র‌্যাঙ্কিংয়ে তারা ১৩৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কেনিয়ার সর্বোচ্চ অবস্থান হচ্ছে ৬০তম (যা তারা ১৯৮৩ সালে অর্জন করেছিল) এবং সর্বনিম্ন অবস্থান হচ্ছে ১৪০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪  উত্তীর্ণ হয়নি  ৬  ২  ২  ২  ৯  ৮  ১৯৭৮  ২  ০  ১  ১  ০  ১  ১৯৮২  ২  ১  ০  ১  ৩  ৬  ১৯৮৬  ৪  ১  ১  ২  ৬  ১০  ১৯৯০  ৬  ১  ৩  ২  ২  ৪  ১৯৯৪  ২  ১  ০  ১  ২  ৪  ১৯৯৮  ৮  ৪  ১  ৩  ১৩  ১৪   ২০০২  ২  ০  ১  ১  ০  ২  ২০০৬  ১২  ৪  ১  ৭  ১৩  ১৮  ২০১০  ১২  ৪  ১  ৭  ১৩  ১৬  ২০১৪  ৮  ৩  ৩  ২  ১১  ৫  ২০১৮  ৪  ২  ১  ১  ৬  ৪  ২০২২  অনির্ধারিত  অনির্ধারিত মোট   ০/২১   ৬৮  ২৩  ১৫  ৩০  ৭৮  ৯২  তথ্যসূত্র  বহিঃসংযোগ     ফিফা-এ কেনিয়া জাতীয় ফুটবল দল    ক্যাফ-এ কেনিয়া জাতীয় ফুটবল দল   বিষয়শ্রেণী:কেনিয়া জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
খাদিজা কোহেন (জন্ম ১ ডিসেম্বর ১৯৯৩), ইয়াসমিনা আলী নামে বেশি পরিচিত (), একজন ব্রিটিশ-আফগান পর্নোগ্রাফিক অভিনেত্রী। তিনি সম্ভবত ২০২০ সালের একটি ফৌজদারি মামলায় জড়িত থাকার জন্য সবচেয়ে বেশি পরিচিত, যেখানে তার বাবা এবং তার চাচাতো ভাই তার ক্যারিয়ার পছন্দ করার কারণে তাকে হত্যা করার পরিকল্পনা করেছিলেন এবং তারা বিশ্বাস করেছিলেন যে তিনি ইসলাম থেকে ইহুদি ধর্মে ধর্মান্তরিত হয়েছেন    জীবনী  আলী ১ ডিসেম্বর ১৯৯৩ সালে কাবুলের একটি তালেবান নিয়ন্ত্রিত এলাকায় খাদিজা পাটম্যান নামে  জন্মগ্রহণ করেন। যখন তার বয়স নয় বছর, তিনি তার পরিবারের সাথে ইংল্যান্ডে চলে যান। তার বাবা-মা তাকে একজন মুসলিম হিসাবে বড় করতে চেয়েছিলেন, কিন্তু সে একজন ইহুদি ছেলের সাথে ডেটিংয়ে লিপ্ত হয়ে যায় ৷ পরবর্তীতে এই কারণে ১৯ বছর বয়সে তাকে পরিবার থেকে বের করে দেওয়া হয়।   আলীর ক্যারিয়ার শুরু হয় যখন তিনি পর্নোগ্রাফির পরিচালক ডেভিড কোহেনের সাথে দেখা করেন, যাকে তিনি পরে বিয়ে করেন।  দু'জন আগে অস্ট্রিয়াতে থাকতেন এবং  ২০১৭ সালে স্লোভাকিয়ায় চলে আসেন। আলী ২০২০ সালে একটি ফৌজদারি মামলায় জড়িয়ে পড়েন যখন তার বাবা এবং তার চাচাতো ভাইকে তাকে হত্যা করার পরিকল্পনার কারণে গ্রেপ্তার করা হয়েছিল কারণ তিনি ইসলাম ত্যাগ করেছিলেন এবং তার ক্যারিয়ারের পছন্দের সাথে "পরিবারকে অসম্মানিত'' করেছিলেন।  ব্রিটিশ ন্যাশনাল ক্রাইম এজেন্সি বলেছে যে দুজনে তার সন্ধানে ২০১৮ সালে স্লোভাকিয়ায় বেশ কয়েকবার ভ্রমণ করেছিল এবং একজন হিটম্যান তাকে ৭০,০০০ ডলারে হত্যা করার প্রস্তাব দিয়েছিল।   আলি এখন নারী অধিকারের পক্ষে ওকালতি করেন এবং " ইসলাম কর্তৃক এই অধিকার লঙ্ঘনের প্রতি অন্ধ দৃষ্টি ফিরিয়ে আনতে উদারপন্থী কর্মীদের নিন্দা করেন"।        তথ্যসূত্র    বহিঃসংযোগ      বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ পর্নোগ্রাফিক চলচ্চিত্র অভিনেত্রী বিষয়শ্রেণী:কাবুলের ব্যক্তি বিষয়শ্রেণী:ব্রিটিশ ইহুদি বিষয়শ্রেণী:ইসলাম থেকে ইহুদি ধর্মে ধর্মান্তরিত বিষয়শ্রেণী:ব্রিটিশ প্রাক্তন মুসলিম বিষয়শ্রেণী:আফগান প্রাক্তন মুসলিম বিষয়শ্রেণী:আফগান ইহুদি
লুসি জেন পার্কিনসন বা এলজে পার্কিনসন একজন ব্রিটিশ অভিনেতা এবং ড্র্যাগ কিং। এলজে তার মঞ্চ নাম লুইস সাইফার হিসেবেই বেশি পরিচিত।   শিক্ষা  পার্কিনসন দক্ষিণ ইয়র্কশায়ারের রদারহ্যাম কলেজ অফ আর্টস অ্যান্ড টেকনোলজিতে পরিবেশন শিল্পকলা এবং ম্যানচেস্টার মেট্রোপলিটন ইউনিভার্সিটিতে সমকালীন নাট্যশালা ও পরিবেশন বিদ্যা এবং তারপর ব্রুনেল ইউনিভার্সিটি লন্ডন থেকে সমকালীন পরিবেশনা প্রস্তুত বিদ্যা বিষয়ে এমএ ডিগ্রি অর্জন করেন।   পেশাজীবন  পার্কিনসন জোয়ান নাটকে কেন্দ্রীয় চরিত্র জোয়ান অফ আর্ক এবং অন্যান্য সকল পুরুষ চরিত্রে অভিনয় করেছেন। নাটকটি মিল্ক প্রেজেন্টস কোম্পানির জন্য লিও স্কিলবেক কর্তৃক লিখিত ও পরিচালিত। এই নাটকের পরিবেশনাগুলোর মধ্যে ছিল ২০১৫ সালে ক্যামডেন পিপলস থিয়েটারে, ২০১৬ (স্কটসম্যান ফ্রিঞ্জ ফার্স্ট পুরস্কার এবং দ্য স্টেজ পুরস্কার জেতার পর) ও ২০১৭ সালে এডিনবার্গ ফ্রিঞ্জ ফেস্টিভ্যালে, ২০১৭ সালে ব্রিক্সটনের ওভাল হাউজ থিয়েটারে এবং ২০১৮ সালে মাল্টার স্পাজু ক্রেয়াটিভ-এ।  ২০১৭ সালে তারা মিল্ক প্রেজেন্টসের বুলিশ নাটকের চারজন অভিনেতার একজন ছিলেন। বুলিশ ছিল মিনোটরের পৌরাণিক কাহিনীর একটি পুনঃকথন, যা ক্যামডেন পিপলস থিয়েটারে প্রদর্শিত হয়।  ২০১৮ সালের গ্রীষ্মে, ল্যাঙ্কাস্টারের উইলিয়ামসন পার্কে দ্য থ্রি মাস্কেটিয়ার্স-এর প্রমেনেড সংস্করণ ডিউকস-এ পার্কিনসন ডি'আর্টাগনন চরিত্রে অভিনয় করেন। আলেকজান্ডার ডুমাসের উপন্যাস থেকে হ্যাটি নেলর এটি রূপান্তর করেছিলেন। এই সংস্করণে ডি'আর্টাগন ছিল একজন তরুণী, যে মাস্কেটিয়ার হওয়ার আকাঙ্ক্ষা পোষণ করত।  ২০১৯ সালে অলিভিয়ের পুরস্কারপ্রাপ্ত নাটক রটারডাম-এর প্রধান চরিত্র ফিওনা/অ্যাড্রিয়ান-এ পার্কিনসন যুক্তরাজ্যজুড়ে অভিনয় করে বেড়ান। নাটকটি অ্যালিস ও ফিওনা নামে এক দম্পতির গল্প অনুসরণ করে, যেখানে ফিওনা প্রকাশ করে যে সে সবসময় নিজেকে পুরুষ হিসেবে চিনে এসেছে এবং এখন অ্যাড্রিয়ান নামে একজন পুরুষ হিসেবে বাঁচতে চায়।  এরপর পার্কিনসন ইয়ং ভিক থিয়েটারের ইয়ং ভিক আনপ্যাকড মৌসুমের অংশ হিসেবে শি ভেঞ্চারস অ্যান্ড হি উইনস নাটকে মিসেস বেডল্যাম এবং স্কোয়ার উডবি চরিত্রে অভিনয় করে হাউসফুল শো উপহার দিয়েছেন।   তথ্যসূত্র    বহিঃসংযোগ       দ্য থ্রি মাস্কেটিয়ার্স-এর ট্রেইলার  বিষয়শ্রেণী:ব্রুনেল ইউনিভার্সিটি লন্ডনের প্রাক্তন শিক্ষার্থী বিষয়শ্রেণী:ম্যানচেস্টার মেট্রোপলিটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ মঞ্চ অভিনয়শিল্পী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)